เลือดมามากวันที่ 20 ต.ค แต่มาแค่วันเดียว เลือดเป็นสีแดงสด มีเยื่อออกมาด้วย ประจำเดือนมาวันที่ 6 ต.ค มีเพศสัมพันธ์เมื่อวันที่ 17 ต.ค ใส่ถุงยางและหลั่งนอก จะมีโอกาสท้องมั้ยคะ และที่เป็นอาจเป็นโรคร้ายแรงรึป่าว
สวัสดีค่ะ หากประจำเดือนมาวันที่ 6 ต.ค. แล้ววันที่ 20 ต.ค. ได้มีเลือดออกมาอีก แต่มาแค่ 1 วัน ก็น่าจะเป็นเลือดออกช่วงวันไข่ตกได้ อย่างไรก็ตาม โดยปกติ เลือดจะมีปริมาณไม่มากค่ะ ดังนั้น หากเลือดมีปริมาณมาก ก็ควรสังเกตอาการไปก่อน หากต่อมา ยังคงมีเลือดออกมาอีก โดยที่ไม่ใช้ประจำเดือน ก็ควรไปพบแพทย์เพื่อตรวจหาสาเหตุ เช่น มีมดลูกอักเสบ มีก้อนเนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก หรือเกิดจากผลข้างเคียงของการทานยาฮอร์โมนต่างๆ เป็นต้นส่วนการมีเพศสัมพันธ์ในวันที่ 17 ต.ค. หากใส่ถุงยางอนามัยและใช้วิธีการหลั่งนอกร่วมด้วย โอกาสในการตั้งครรภ์ก็ถือว่ามีน้อยมากค่ะ ซึ่งหลังจากนี้ ก็ควรรอดูว่าประจำเดือนที่ควรจะมาช่วงวันที่ 6 พ.ย. จะมาหรือไม่ หากไม่มา จึงค่อยตรวจหาการตั้งครรภ์ดูค่ะ